**ה****ודעה לציבור על אישור הסכם פשרה בהתאם לסעיף 25(א)(4) לחוק תובענות ייצוגיות, התשס"ו-2006 (להלן: "חוק תובענות ייצוגיות")**

בפסק דינו מיום 19.3.25 אישר בית המשפט המחוזי בתל אביב הסכם פשרה בין מר וסילי קובטוננקו("**המבקש**") לבין פמה קרדיט בע"מ ("**המשיבה**"), במסגרת ת"צ 23686-06-22 ("**פסק הדין**"). עניינה של התובענה בהלוואות מימון לרכישת כלי רכב שהעניקה המשיבה ואשר בהן חייבה את לקוחותיה בעמלות מסוג "**דמי גבייה**"; "**עמלת פתיחת תיק**"; "**דמי טיפול ברישום פוליסת ביטוח שנתיים**"; "**עמלת שחרור משעבוד**" (להלן יחד: **"התשלומים"** או **"העמלות"**).

ההליך הסתיים בהסכם פשרה מבלי שהצדדים הודו זה בטענותיו של זה ולהלן עיקרי הסכם הפשרה:

# הגדרות: "**חברי הקבוצה**": "כל מי שנטל או פרע הלוואה מהמשיבה בתקופה שהחל מיום 30.7.18 ועד ליום 20.11.19 – אז עברה המשיבה להשתמש בנוסחת ה- IRR לצורך חישוב העלות הממשית של האשראי בהסכמי ההלוואה שלה, אשר נשא בתשלומי אחת או יותר מהעמלות הבאות: עמלת הקמה, דמי גביה, דמי טיפול בפוליסת ביטוח ועמלת שחרור משעבוד; **"המועד הקובע**": 30 ימים לאחר אישור ההסכם על ידי בית המשפט ומתן תוקף של פסק דין חלוט להסכם.

# המשיבה תשיב לחברי הקבוצה סכום של 2,163,993 ש"ח, אשר יושב בערכו הנומינאלי ואשר יחולק לחברי הקבוצה פרו-ראטה, באופן יחסי בהתאם לסכומי העמלות אותם שילמו חברי הקבוצה. סכום ההשבה חושב בהתאם להפרש שבין שיעור העלות הממשית של האשראי בשיטת ה- IRR, לבין שיעור העלות הממשית של האשראי שהוצג בהסכם ההלוואה של חברי הקבוצה, כאשר מתוך הפרש זה הופחת לצרכי פשרה סך של 40%.

# התשלום יבוצע תוך 90 ימים מהמועד הקובע באמצעות העברה בנקאית ולמי שההעברה הבנקאית אליו תיכשל, תשלח אליו הודעה בה יתבקש להודיע מהם פרטיו האישיים, שם ותעודת זהות וכן את פרטי חשבון הבנק העדכניים שלו, וזאת תוך 14 ימים. תוך 30 ימים מהמועד האמור תבצע המשיבה העברה בנקאית לפי הפרטים העדכניים. בתוך 180 יום מהמועד הקובע תעביר המשיבה לקרן לניהול ולחלוקת כספים הנפסקים כסעד את ההפרש בין סכום הפשרה לבין הסכומים שהוחזרו לחברי הקבוצה (ככל שיהיה הפרש).

# בנוסף על הפיצוי כאמור, המשיבה תישא בגמול למבקש ושכ"ט לבא כוחו, בשיעור של 15% מסכום ההשבה לקבוצה, בתוספת מע"מ, הכל בתנאים ובמועדים שנקבעו בפסק הדין.

# אישור הסכם הפשרה על ידי בית המשפט מהווה מעשה בית דין ביחס למבקש ולכל חברי הקבוצה, ביחס לכל טענה, דרישה, זכות או עילה המופיעה בתובענה.

# האמור לעיל מהווה תמצית בלבד של פסק הדין. הנוסח המלא של פסק הדין הוא המחייב. בכל מקרה של סתירה בין הוראות פסק הדין לבין האמור במודעה זו, יקבעו הוראות פסק הדין.

# הסכם הפשרה עומד לעיון קבוצת התובעים בפנקס התובענות הייצוגיות וכן אצל ב"כ הצדדים בתיאום מראש. פרטי התקשרות ב"כ המבקש: עו"ד אלרן שפירא בר-אור (טל: 03-5513013; פקס: 03-6776272; דוא"ל: elran@msblaw.co.il). פרטי התקשרות ב"כ המשיבה: עוה"ד דורון טאובמן ויאנה לורייה, ממשרד כספי ושות' (טל': 03-7961000; פקס: 03-7961001; דוא"ל: (Dt@caspilaw.com.

# תוכן מודעה זו אושר על ידי בית המשפט המחוזי בתל אביב (כבוד השופטת עידית ברקוביץ) והמודעה מתפרסמת בהתאם להחלטתה.